Is é Féile na Mara féile náisiúnta mhuirí na hÉireann – a chuireann eolas ar fáil ar an luach agus na deiseanna a sholáthraíonn an mhuir agus a dhéanann ceiliúradh ar ár n-oidhreacht bhródúil mhuirí. Féile spraíúil agus saor in aisce don teaghlach go léir é Féile na Mara agus beidh sé ar siúl i nGaillimh ón 30 Meitheamh go dtí an 2 Iúil. Tá go leor rudaí i gceist le Féile na Mara – idir bhia mara a chócaráil agus eolaíocht, stair chultúrtha agus taiscéalaíocht domhainfharraige agus go leor leor eile! Glac páirt i ngníomhaíochtaí idirghníomhacha, féach ar thaispeántais agus téigh ar bord le haghaidh turas ar long. Beidh roinnt imeachtaí gnó agus taighde ar siúl le linn Fhéile na Mara a bhaineann le cúrsaí mara, agus beidh an Cruinniú Mullaigh Bliantúil, Saibhreas ár nAigéin, ar siúl in Ollscoil na hÉireann, Gaillimh an 30 Meitheamh.